Maailm käib ikka samas taktis nagu enne. Muidugi - muutused võivad tulla sisse tänu sellele, et inimpsüühika on rikutum ja haigem, kui varasematel sajanditel, ent mingit erilist, vaid aastakümnete jooksul toimuvat negatiivse mõjuga lainet ei ole.    Pigem on selliste asjade MÄRKAMINE seotud tähelepanelikkuse ja maailma teadvustamise  suurenemisega. Ehk siis, mida enam sa märkad ümbritsevat ja tajud seda teadlikult, seda enam suudad luua seoseid toimuvate mosaiigipiltide vahel.    Muidugi ei saa eitada, et toimub ka põlvkonnasiseseid nö. arenguhüppeid, kus esivanemate poolt kaasa pakitud karmavõlad üle kirjutatakse ja hinge arengule seega uus hingamine antakse. See on šamaanide üks ülesannetest - valmistada ette põlvkondade vahelisi kvanthüppeid (põlvkond, kes ei kanna endas suguvõsa karmat) ja selle tegevuse käigus toimuvad ka  järellainetusena väiksemad, põlvkonnasisesed hüppet. Neid võibki tajuda nö. selginemiseperioodina, kus tajud hakkavad registreerima seoseid, mida varem ei osanud täheldada.